Subject: recent collection from autumn

From: Hong <[email-masked]>
Date: Thu, 8 Sep 1994 22:15:14 -0400

＜诉衷情＞

秋之客   问梦冉

红林踏遍觅清秋，        ＋－＋｜｜－－（韵）
梦醒尽是愁。            ＋＋＋＋－（韵）
西风眉间舒展，          ＋－＋＋＋＋（句）
转眼又上心头。          ＋｜｜｜－－（韵）

交酥手，                －｜｜（句）
暖香留，                ｜－－（韵）
亦温柔。                ｜－－（韵）
青春不再，              ＋－＋｜（句）
暮色深深，              ＋＋＋＋（句）
岂是缘由？              ＋｜－－（韵）

----------------------------------

梦冉

秋风云天上层楼
无处染清愁
极目帆影离远
空自系在心头

移青案
雁声留
却无由
年华如水
晴光脉脉
倒数温柔

---------------------------------

木鱼（？）

轻风阵阵漫高楼
落红点点忧
繁花犹在如梦
日暖情意曾稠

来也去
恨难留
怎无愁
雨寒霜重
年年度度
何叹清秋

---------------------------------

阳   夜行

秋随人意浪随舟，
酒醒心未忧。
夜深独见雨榭，
月浅鹤落沙洲。

风任寂，
水相流，
更何愁。
时节犹在，
隔帆听歌，
一醉千秋。

----------------------------------

东郭

寒霜又染满林秋，
红叶片片愁。
白云无奈西风，
散尽又聚悠悠。

思灞柳，
上层楼，
遣闲忧。
眼前叶落，
心头念起，
都向神洲。

=================================

秋之客  偈语

梦回吴越伤心地，
冉冉清光扣晚钟。
西去临安叁佰里，
窗含楚水万千重。
秋来薤露红菱艳，
雨过芭蕉绿蜡浓。
漏尽方知魂断处，
残荷声碎忆相逢。

---------------------------------

梦冉

梦回天堂路隐秘
冉冉碧云掩双翼
西去白鹤不复回
窗含海声风亦泣
秋来暮林总漠漠
雨打芭蕉旧日心
漏尽月光沙滩静
残更楼外梦依稀

外一首

草舍灯火依魂梦
空明蝶影绕烛冉
红楼阑珊画堂西
梧桐清露傍云窗
片心堆处叶飞秋
黄昏蝉弱风拂雨
谁人更深听沙漏
沥尽千帆星月残

----------------------------------

暮雨

梦里花落知多少
冉冉轻烟随魂飘
西风又红枫林晚
窗冷鹤还音渺渺
秋夜长长月有痕
雨亭幽幽咏无调
漏尽星稀夜不言
残梦依依听清潮

---------------------------------

阳

笙歌天涯吹别梦
清音流水曙云冉
夕烟枫叶暖楼西
霜落星辰闪尘窗
竹外依山醉悲秋
长亭檐飞接斜雨
夜晴瑶台月光漏
归鹤何愁秋色残

---------------------------------

  XC

梦起秋雨客居中，
冉衣秋风剪梧桐。
西望秋江东流水，
窗含秋山楼外红。
秋有秋雁天更远，
风到秋林色愈浓。
漏夜秋愁言难尽，
残星秋月伴晚钟。

=================================